गौरतलब है कि रविवार को कांग्रेसी नेताओं ने सभी कार्यकर्ताओं से शांतिपूर्ण तरीके से ‘भारत बंद’ किए जाने की अपील की थी, लेकिन बिहार की राजधानी पटना और मध्य प्रदेश के कुछ हिस्सों में हिंसा की खबरें मिल रही हैं. खबर है कि उज्जैन में कांग्रेसी कार्यकर्ताओं ने पेट्रोल पंप पर तोड़फोड़ की है. वहीं गुजरात के भरूच में अहमदाबाद-मुंबई नेशनल हाईवे पर कांग्रेसी कार्यकर्ताओं ने टायर जलाकर चक्काजाम कर दिया. महाराष्ट्र में प्रदर्शन कर रहे कई कांग्रेस कार्यकर्ताओं को हिरासत में भी लिया गया है.